Viceprimarul Sucevei Teodora Munteanu candidează ca independent pentru funcțiile de primar și de consilier local
Viceprimarul municipiului Suceava, Teodora Munteanu, candidează ca independent pentru funcțiile de primar și de consilier local. Anunțul a fost făcut astăzi. "Consider că oferta actuală a scenei politice din municipiul Suceava îi demotivează atât pe cetățenii care sunt așteptați să-și exprime votul la urne, cât și pe acei puțini politicieni care doresc într-adevăr să facă în mod real lucruri bune pentru oraș. În consecință, deoarece și eu îmi doresc să am o opțiune reală în cabina de votare, dar și pentru că doresc să vă apăr în continuare interesele cu onestitate și profesionalism, vă rog să mă sprijiniți în candidatura mea independentă", a transmis Munteanu. Teodora Munteanu a ajuns viceprimar de pe listele USR partid din care a fost exclusă în urma unei decizii luată la nivel central.